钦定古今图书集成/明伦汇编/氏族典/第312卷 > 程洵
## 钦定古今图书集成/明伦汇编/氏族典/第312卷 > 程洵

按《万姓统谱》：洵字允夫，婺源人。以诗文求教。朱晦庵
答书曰：“如欲为文章士而已，自应不在他人后。如果
有志古人之学，则所示犹未得其门。”尝以“道问学”名
斋，晦庵易其扁曰“尊德性”，因为作铭。其他往复问答，
累数千言，载于《大全集》者，仅十三书耳。初任衡阳主
簿，士友云集，登其门者如出晦庵之门。